દરમિયાન અસ્થિરતાના પગલે રફ હીરાની આયાત પર અસર જણાય છે. એપ્રિલથી સપ્ટેમ્બરના ગાળામાં રફ હીરાની આયાત વૉલ્યુમના સંદર્ભમાં ગયા વર્ષની તુલનાએ 7.03 ટકા ઘટીને 846.52 લાખ કૅરેટ થઈ હતી. તો ચાલુ નાણાકીય વર્ષમાં એપ્રિલથી સપ્ટે.ના ગાળાની તુલનાએ ઝવેરાતની નિકાસ 2.49 ટકા ઘટી હતી. વિશ્વ હૂંડિયામણ બજારમાં યુઆન અને રૂપિયો બંને ડૉલર સામે ઘટયો હોવાથી હીરાના વેપારીઓ સાવધાનીથી વેપાર કરી રહ્યા છે. જેમાં વિશેષ તો નાણાકીય બજારમાં કડાકો થતાં સેન્ટીમેન્ટ નરમ પડી ગયાં છે.